SUID-AFRIKAANSE RADIOLIGA NUUS SONDAG 10 APRIL 2016 


Goeiemêre en welkom by die weeklikse nuusuitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag om 08:15 Sentraal Afrika Tyd in 
Afrikaans en om (08:30 Sentraal Afrika Tyd in Engels landswyd `n nuusbulletin 
uit op HEF sowel as op verskeie BHF- en UHF-herhalers. Vir Echolink - luister- 
aars is daar `n herleiding deur Johan, ZS6JPL. 'n Potgooi is ook beskikbaar op 
die Liga se webblad. 


Hierdie oudio bulletin kan van die Liga se webblad by www.sarl.org.za afgelaai 
word. `n Teks weergawe van hierdie en vorige bulletins kan ook daar verkry 
word en jy kan ook inteken om nuwe bulletins per e-pos te ontvang. 


Ons begin die nuus met n kennisgewing van `n stil sleutel 


Gedurende die week is SARL-nuus ingelig oor die heengaan van Charles Edward 
Robins, ZSANX, op 24 Junie 2015. 


Ons betuig uit innige meegevoel aan sy vrou, familie en sy vriende. 

POUSE 

In die nuus vandag, 

SARL JEUG NET VANMIDDAG OM 15:00 UTC 

'N BHF SUKSESVERHAAL VAN Z7S4A 

en 

DIE UITSLAE VAN DIE SARL BHF EN UHF KOMPETISIE 

Bly ingeskakel vir meer inligting oor hierdie en ander interessante nuus items. 


** Die maandelikse Suid-Afrikaanse Radioliga Jeug Net word vanmiddag gehou 
om 15:00 UTC. Sluit aan by Koos Fick, ZR6KF, op 7 070 kHz. Klubs word 
uitgenooi om die geleentheid te gebruik om jong persone bloot te stel aan am- 
ateurradio deur hulle te nooi om by die geleentheid aan te sluit en onder die 
toesig van 'n gelisensieerde radioamateur op die lug te praat. 


** Die Nasionale Konvensie van die Suid-Afrikaanse Radioliga sal gehou word 
oor die naweek van 20 tot 22 Mei 2016. Die Sasolburg Radioklub sal die Na- 
sionale Konvensie by Be My Guest gastehuis in Sasolburg aanbied. Kom ge- 
niet die Nasionale Konvensie saam met ons. Gaan na die Liga se webwerf by 
www.sarl.org.za. vir meer inligting en die inskrywingsvorms. Ons hoop om julle 
almal te sien by hierdie groot geleentheid. 


** Rickus de Lange, ZS4A, op Bethlehem het verlede jaar Mei by die Gauteng 
BHF groep aangesluit. Hy is met behulp van `n geraamte slot (skeleton slot) 
antenna, ongeveer ?2 meter hoog, deur Carl, ZS6CBO, Krugersdorp gewerk met 
n S3 tot S4 sein oor n afstand van 236 km, maar ander in die Gauteng area 


kon hom nie hoor nie. `n Maand later was hy suksesvol om Dick, ZS6BUN, en 
Koos, ZS6BFD, te werk op 144 MHz JTG65L. Hy het sy antenna stelsel verbeter 
en hoër gemaak en in Januarie 2016 is hy op S9 - 20 dB deur ZS6CBO op 
144300 MHz ESB gewerk en kon almal in die Gauteng area werk. Rickus het 
ook deelgeneem aan die PEARS Nasionale BHF en UHF Contest in Januarie 
en het die Afdeling 4 kategorie gewen met 46 344 punte. Hy het toe begin op sy 
EME toring, roteringstelsel en twee 10-element OWL Yagi antennas en het dit 
sowat twee weke gelede klaargemaak en op 25 Maart 2016 met slegs 160 watt, 
het hy sy eerste EME stasie, Franko, PAK, op 144 MHz JT6S5b gewerk. Rickus, 
baie geluk op hier puik prestasie. 


** Registrasies vir die Mei 2016 Radio Amateur Eksamen sluit op 14 April 
2016. Kandidate moet verseker dat die volgende dokumente op die RAE stelsel 
gelaai is n afskrif van hulle ID-dokument en die OKOSA handtekening vorm. 
Betalings moet ook voor 14 April 2016 gemaak word. 


Die koste is as jy ouers as 25 jaar is dan is dit RA475.00 en as jy 25 jaar en 
jonger is, is dit R375.00 Navrae kan gerig word aan rae@sarl.org.za 


** Wêreld Amateurradio Dag, wat jaarliks plaasvind op 18 April, dui die stigting 
van die Internasionale Amateurradio Unie in 1925 aan. Radioamateurs wêreld- 
wyd sal op die lug wees om amateurradio se bydrae aan die samelewing te vier. 
Die TARU het `n Wêreld Amateurradio plakkaat, in twee groottes: 61 x 91 cm 
en `n klein (A4) advertensie beskikbaar gestel wat by www.iaru.org afgelaai 
kan word. Amateurs word aangemoedig om hul aktiwiteite op sosiale media te 
bevorder deur die gebruik van die hashtag #WARD?2016. 


U luister na `n nuusbulletin van die Suid-Afrikaanse Radioliga. 


** Aansoek om lidmaatskap van die Suid-Afrikaanse Radioliga is ontvang van 
Regardt Kruger, ZSL1158. 


Enige besware teen die aanvaarding van hierdie aansoeke moet die Liga Sekre- 
taris bereik voor of op die Dinsdag na hierdie bulletin. Die ledetal van die Liga 
staan tans op 1 651 lede en 47 geaffilieerde klubs. 


** Jy kan aansluit by die Liga vir die oorblywende tydperk van die Finansiële 
jaar teen slegs R240 as `n volle lid. As jy `n pensioenaris is en oor 65 jaar oud is, 
kan jy aansluit teen slegs R140. As jy nou aansluit sal jy `n lid wees tot 30 Junie 
2016 wanneer die SARL vir jou `n faktuur stuur vir lidmaatskap vir die volgende 
jaar. Kry volledige besonderhede op www.sarl.org.za en kies lidmaatskap in die 
linkerkantste kolom. Vir meer inligting skakel Vonnie by die NARS by 011 675 
23893. Sluit aan by die Suid-Afrikaanse Radioliga vandag, dit is die regte ding 
is om te doen as amateur radio belangrik is vir jou. 


** Die tema vir die Mei 2016-uitgawe van Radio 7Z7$ is digitale radio. Kry jou 
artikel by die Redakteur teen 25 April. Dit kan in Afrikaans of Engels en 'n 
bladsy of ses bladsye. Stuur dit na radiozs@sarl.org.za 


** Die uitslae van die SARL BHF en UHF kompetisie gehou op 19 en 20 Maart 


2016 is soos volg. Slegs nege logs is ontvang maar daar was 56 stasies op die lug. 
Geen stasies van Afdeling 1 en 3 het deelgeneem aan hierdie SARL kompetisie 
nie. 


1ste Dick Coates, ZS6BUN - 91 312 punte 2de Carl Minne, ZS6CBGO - 77 080 
punte 3de Christo Greyling, ZR6AUI/4 47 007 punte 


Basisstasie Onbeperk: Dick Coates, ZS6BUN, - 91 312 punte Basisstasie Beperk 
A: Carl Minne, ZS6CBO - 77 080 punte Basisstasie Beperk 4 Ure: Koos Greyven- 
stein, ZS6KSG - 24 769 punte Veldstasie: Christo Greyling, ZRGAUI /4 - 47 
007 punte 


Langste afstand: 6 meter - ZS6BUN na ZS2AGP - 881 km digitale met FSKA41 
2 meter - ZS6BUN na ZS2AGP - 881 km digitale met FSK441 4 meter - ZS6PTA 
na ZSGARA - 25 km FM 70 cm - ZS6CBG@ na ZRGAUI/4 -152 km SSB 


** Hannes Coetzee, ZS6GBZP, berig dat die verwagte sonaktiwiteitsvlak laag tot 
matig gaan wees. Nuwe sonvlek AR2529 is relatief groot maar dit wil voorkom of 
sy magneetveld stabiel is met die gevolg dat daar bykans geen kans vir ernstige 
sonfakkels is nie. 


Diegene wat hulle eie frekwensievoorspellings wil doen, kan 'n verwagte effek- 
tiewe sonvlektelling van ongeveer 32 vir die week gebruik. Amateurs kan goeie 
openinge op die 20 tot 10 m DX bande verwag. Besoek gerus die webtuiste 
spaceweather.sansa.org.za vir meer inligting. 


Nou vir die dagboek van gebeure 


Vanmiddag - die SARL Jeug Net om 15:00 UTC op 7 070 14 April - sluitingsda- 
tum vir die Mei RAF registrasies en SARL 80 m @SO-gesellisheid logstate 17 
April - sluitingsdatum vir Autumn ORP kompetisie logstate 18 April - Wêreld 
Amateurradio Dag 24 April die ZS4 Naelloop 25 April - sluitingsdatum vir 
artikels vir die Mei Radio ZS 


Om hierdie bulletin te beëindig, `n herhaling van ons belangrikste item in die 
nuus vanoggend. 


Die maandelikse Suid-Afrikaanse Radioliga Jeug Net word vanmiddag gehou om 
15:00 UTC. Sluit aan by Koos Fick, ZR6KF, op 7 070 kHz. Klubs word uitgenooi 
om die geleentheid te gebruik om jong persone bloot te stel aan amateurradio 
deur hulle te nooi om by die geleentheid aan te sluit en onder die toesig van 'n 
gelisensieerde radioamateur op die lug te praat. 


** Die Suid-Afrikaanse Radioliga se nuusdiens nooi klubs en individue uit om 
nuusbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 sentraal Afrika tyd na “Amateur Radio 
Today”. Daar is herleiding op 7 082 kHz laer syband, 7 205 en 17 660 kHrz 


AM en verskeie herleidings op BHF en UHF frekwensies regoor Suid-Afrika. 
'n Potgooi deur Dick, ZS6RO, is ook beskikbaar. `n Heruitsending vind op 
Maandae om 18:30 sentraal Afrika tyd op 3 230 kHz plaas. 


Ons ontvang graag jou sein rapporte, kommentaar en voorstelle, stuur `n €- 
pos aan artoday@sarl.org.za. Sentech borg die uitsendings op die nie-amateur 
frekwensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZSABS, Rd deur Johan de Bruyn, 
ZS6JHB, en gelees deUT ... uu ii ve see vee skaak ARE BR ge bee Se Gee dee eek 


73 en 88, dankie dat jy geluister het. 
/EX 


